Materiál na rokovanie pre Mestské zastupiteľstvo v Žiline

INFORMATÍVNA  SPRÁVA  K  PROTESTU  PROKURÁTORA  PROTI  UZNESENIU  MESTSKÉHO  ZASTUPITEĽSTVA  Č. 71/2007 BOD II.

Materiál obsahuje:
1.	Návrh na uznesenie
2.	Informatívna správa k protestu prokurátora proti uzneseniu Mestského zastupiteľstva č. 71/2007 bod II.

Predkladá:
Ing. Viliam Mikuláš
prednosta MsÚ Žilina

Vypracoval:
Ing. Vladimír Baránek
vedúci odboru dopravy a komunálnych služieb

V Žiline  3. 4. 2008

UZNESENIE MESTSKÉHO ZASTUPITEĽSTVA V ŽILINE

Uznesenie č. ___/2008

Mestské zastupiteľstvo v Žiline

I.	berie na vedomie

1.	Informatívnu správu k protestu prokurátora proti uzneseniu Mestského zastupiteľstva č. 71/2007 bod II.

Uznesenie č. ___/2008

Mestské zastupiteľstvo v Žiline

I.	ruší

1.   Uznesenie č. 71/2007 bod II.

Informatívna správa

Mestské zastupiteľstvo v Žiline v súvislosti s vykonávaním zimnej údržby na miestnych komunikáciách a prerokovávanou správou o pripravenosti na zimnú údržbu 2007/2008 prijalo na svojom zasadnutí dňa 29.10.2007 uznesenie č. 71/2007 bod II., ktorým ukladá mestskému úradu pozastaviť vydávanie rozkopových povolení na vozovky mestských komunikácií a peších priestranstiev hlavných peších trás v dobe od  01.11.2007 do 15.03.2008 v záujme nezhoršovania plynulosti a bezpečnosti cestnej premávky v meste. Obmedzenie sa netýka rozkopávok v súvislosti s opravami porúch a havarijných stavov a tiež prípadov krátkodobých rozkopávok s vydanými stavebnými povoleniami neobmedzujúcimi zimnú údržbu.
Proti tomuto uzneseniu prokurátor podal protest listom značky Pd 2005/07 – 13 zo dňa 13.3.2008, lebo Mestské zastupiteľstvo zaviazalo Mestský úrad nevydávať rozkopové povolenia v zimnom období, čo nie je v súlade s príslušnými právnymi predpismi nakoľko ide o prenesený výkon štátnej správy a Mestské zastupiteľstvo neprimerane zasiahlo do týchto kompetencií.
Musíme konštatovať, že došlo k nepresnému formulovaniu uznesenia, a preto prijaté uznesenie navrhujeme zrušiť. V správnej formulácii malo byť uvedené, že Mestské zastupiteľstvo ukladá prednostovi MsÚ pri prerokovávaní žiadostí o zvláštne používanie miestnych komunikácií počas zimného obdobia nedávať súhlasné stanovisko mesta, ako vlastníka pozemných komunikácií, nakoľko počas zimného obdobia je obmedzená plynulosť a bezpečnosť cestnej premávky ako i pohyb chodcov a zvyčajne sa nedá dodržať technologický postup spätných úprav, vrátane vrchných – konečných úprav. Nesúhlasné stanovisko neuplatňovať pri haváriách na podzemných vedeniach, pri zásahoch do cestnej zelene a v nefrekventovaných komunikáciách.